Santurtziko geltokia (Bilboko metroa)

**Santurtzi** Bilboko metroaren 2. lineari dagokion lurpeko geltokia da, izen bereko udalerriko erdigunean kokatuta dagoena, Gernika parkearen azpian, alegia. Peñotako geltokiarekin batera 2009ko uztailaren 4an inauguratu zen, eta Bizkaiko Garraio Partzuergoaren 2. tarifa-gunean dago. 2. linearen geltoki-burua izan zen, Metroa 2014an Kabiezesko geltokira heldu zen arte.

Geltokiak Mamarigako anezkara lotura du. Anezka 45 lagunentzako funikular moduko garraioa da, 2 minututan 500 metroko luzera eta %20ko malda betetzen dituela, geltokitik Mamariga auzoraino.

## Sarbideak 
Geltokiak bi sarbide ditu eskailera mekanikoaren bidezkoak, eta beste bat igogailu bidezkoa. Gainera, beste sarbide batek Mamariga auzoarekin lotzen du, eta han dago Mamarigako funikularrarekiko lotura. Mamarigan eskailera eta igogailu bidezko sarbideak daude. *Casa Torre Jauregia* sarbideak *Maestro Calles* izena jaso zuen, 2016ko martxoaren 31n Santurtziko udalbatzak oroimen historikoaren legea betetzeko kalearen izena aldatu zuen arte.

* Habana ontzia kalea, 11 (*Casa Torre Jauregia* irteera)
* Mahastiak kalea, 19 (*Las Viñas* irteera)
* Gernika parkea (*Casa Torre Jauregia* irteera)
* Itsasoko Ama plaza (*Mamariga* irteera)
* Itsasoko Ama plaza (*Mamariga* irteera)

### Gaueko sarbideak 
* Habana ontzia kalea, 11 (*Casa Torre Jauregia* irteera)
* Gernika parkea (*Casa Torre Jauregia* irteera)
* Itsasoko Ama plaza (*Mamariga* irteera)
* Itsasoko Ama plaza (*Mamariga* irteera)

## Geltokia 
Norman Fosterrek diseinatutako *haitzulo* motatakoa da. Bolumen handi bakar batean zulatzen den ganga itxurako galeria da, 100 metro inguru luzerakoa, eta hari zintzilikatuta bi *mezzanina* izeneko plataforma banatzaile daude. *Mezzanina* bakoitza alboko bi nasekin elkarlotzen da eskailera monumentalen eta igogailuen bidez, eta kaleko sarbideen igogailu eta eskailerekin korridore zabalen bidez. Mantenu elementuak, hala nola aireztapena, kableak, ur-hodiak eta abar nasen azpian kokatzen dira.

Geltoki hauetako arkitekturan hiru material nagusi erabili dira: hormigoia, altzairu herdoilgaitza eta beira. Azalak hormigoi ikusizkoak dira, 240 x 120 zentimetroko modulo plaka aurrefabrikatuak erabilita eta hormigoi bonbeatuzko estalduraren enkofratu galduak direnak. *Mezzanina* elementuen egitura altzairu herdoilgaitzezkoa da, haitzulo pisutsuaren irudia arinduz. Sarbide korridoreak hormigoizko kanoi eliptikoak dira, espazio zabalak lortuz. Kalean, kanoiak altzairu eta beirazko elementu bilakatzen dira, *fosterito* izenpetutako bidaiaria jasotzeko sarrera gardenak, alegia.

Geltokia igogailu, txarteldegi eta balioztatze makinaz hornituta dago. Gainera, 2015eko martxoaren 27tik doako Wi-Fi zerbitzua eskaintzen da, *WifiNova* enpresaren *[TUWI] Metro* sarearen bitartez, eta 2017an desfibrilagailua instalatu zen.

## Lotuneak 
*Mamariga* irteeran Mamarigako funikularrera lotura dago. Geltokiaren kanpoaldean Bizkaibus zerbitzua hornitzen duten bi autobus geraleku daude. Hurrengo lineak geralekuetatik pasatzen dira:

## Bidaiariak 
Bizkaiko Garraio Partzuergoak urtero argitaratzen dituen bidaiarien datuen arabera, geltokiak hurrengo bidaiari kopuruak zenbatzen ditu:

## Erreferentziak 
## Ikus, gainera 
* Santurtzi
* 2. linea (Bilboko metroa)
* Mamarigako funikularra
* Bilboko metroa
* Bizkaibus

## Kanpo estekak 
* Bilboko metroaren webgunea
* Bizkaibusen webgunea